কোথাও এমনভাবে ইভিএম বসনো হয়েছে যাতে তৃণমূল কংগ্রেস এজেন্ট সরাসরি দেখতে পান কে কাকে ভোট দিচ্ছে। কোথাও আবার একজনের জায়গায় দু’জন তৃণমূল কংগ্রেস এজেন্ট। সকাল থেকেই বিভিন্ন অভিযোগ উঠতে শুরু করল।
পুরুলিয়ায় কয়েকটি জায়গায় নির্বাচন কমিশনকে হস্তক্ষেপ করতে হয়েছে। কোথাও কেন্দ্রীয় বাহিনী এস পৌঁছতেই তৃণমূল কংগ্রেসের অতিরিক্ত এজেন্ট বুথ ছেড়ে বেড়িয়ে গিয়েছেন।
পুরুলিয়ার একটি বুথে ভোটারকে শাসকদলের এজেন্ট প্রভাবিত করার অভিযোগ উঠলে প্রিসাইডিং অফিসার কোনও ব্যবস্থা নেননি। বলরামপুরের ২৩৯/১৫ নম্বর বুথে এই অভিযোগ কমিশনের কাছে যেতেই ওই প্রিসাইডিং অফিসারকে সরিয়ে দেওয়া হয়েছে। একই সঙ্গে ওই বুথে বিশেষ ক্যামেরা বসানো হয়েছে।
দেখুন ভোটের ভিডিও